ΓΡΑΠΤΗ ΕΡΩΤΗΣΗ E-3375/97 υποβολή: Markus Ferber (PPE) προς την Επιτροπή (22 Οκτωβρίου 1997)

Θέμα: Αποδεικτικό υποχρεωτικής ασφάλισης ασθενείας - Υποχρέωση προσκόμισης του εντύπου Ε11

Για την εγγραφή σε γαλλικά ΑΕΙ, όπως είναι το Conservatoire στο Παρίσι, πρέπει οι φοιτητές, να προσκομίσουν, ως αποδεικτικό ότι είναι εγεγγραμμένοι σε ταμείο υποχρεωτικής ασφάλισης ασθενείας, το έντυπο Ε111. Τα άτομα που έχουν ιδιωτική ασφάλιση ή είναι ασφαλισμένα σε δημόσιο φορέα, δεν διαθέτουν τέτοιο έντυπο.

Μολαταύτα, κατά την εγγραφή απαιτείται η προσκόμιση αυτού του εντύπου, ενώ δεν αναγνωρίζονται τα αποδεικτικά ασφάλισης σε ιδιωτικούς φορείς ή σε δημόσιες αρχές.

Σας παρακαλώ να μου ανακοινώσετε σε ποιές ενέργειες πρόκειται να προβεί το Επιτροπή προκειμένου να καταστεί δυνατή η αναγνώριση των αποδεικτικών ασφάλισης κατά ασθενείας σε ιδιωτικούς ασφαλιστικούς φορείς.

Απάντηση του κ. Flynn εξ ονόματος της Επιτροπής (1η Δεκεμβρίου 1997)

Η Επιτροπή θα επιθυμούσε κατ' αρχήν να επισύρει την προσοχή του αξιότιμου μέλους στο γεγονός ότι το έντυπο Ε111 χορηγείται σε εφαρμογή των διατάξεων του κανονισμού (ΕΟΚ αρ. 1408/71 του κανονισμού (ΕΟΚ) αρ. 574/72 ((Οι κανονισμοί έχουν ενημερωθεί με τον κανονισμό (ΕΟΚ) αριθ. 118/97 της 2.12.1996 που τροποποιεί και ενημερώνει τον κανονισμό (ΕΟΚ) αριθ. 1408/71 σχετικά με την εφαρμογή των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που μετακινούνται στο εσωτερικό της Κοινότητας και στον κανονισμό ΕΟΚ αριθ. 574/72, ο οποίος ορίζει τους τρόπους εφαρμογής του κανονισμού (ΕΟΚ) 1408/71. )) σε άτομα τα οποία είναι ασφαλισμένα από πλευράς υγειονομικής περίθαλψης βάσει γενικού συστήματος κοινωνικής ασφάλισης ενός κράτους μέλους.

Το έντυπο Ε111 πιστοποιεί το δικαίωμα του φέροντος σε παροχές ασθένειας σε είδος για λογαριασμό του κράτους μέλους όπου είναι ασφαλισμένος, εξυπηρετούμενος από το κράτος μέλος στην επικράτεια του οποίου διαμένει προσωρινά και βάσει της νομοθεσίας που αυτό το τελευταίο κράτος μέλος εφαρμόζει (εφαρμογή των άρθρων 22 και 22α του κανονισμού αρ. 1408/71).

Το σύστημα αυτό εφαρμόζεται αποκλειστικά στις δημόσιου χαρακτήρα ασφαλίσεις και όχι σε ιδιωτικές ούτε σε ειδικά συστήματα για υπαλλήλους. Για το λόγο αυτό, οι διαδικασίες που προβλέπονται στους παρόντες κανονισμούς για τη λήψη φροντίδων υγειονομικής περίθαλψης κατά την προσωρινή διαμονή σε ένα άλλο κράτος μέλος που περιλαμβάνουν τη συμπλήρωση ενός εντύπου Ε111 δεν μπορούν διεκδικηθούν από ένα άτομο το οποίο καλύπτεται από ιδιωτικό καθεστώς ή ειδικό καθεστώς για υπαλλήλους.

Το 1992, η Επιτροπή είχε ήδη υποβάλει πρόταση αποσκοπούσα στη διεύρυνση του υλικού πεδίου εφαρμογής των κανονισμών αυτών στα ειδικά συστήματα υπαλλήλων ((ΕΕ C 46 της 20.2.1992. )). Δυστυχώς, η πρόταση αυτή δεν μπόρεσε, μέχρι τώρα να συγκεντρώσει την απαραίτητη ομοφωνία στο Συμβούλιο.

Στο μεταξύ, το Δικαστήριο αποφάσισε ότι μη θεσπίζοντας κανένα μέτρο σε ό,τι αφορά την ελεύθερη κυκλοφορία για τους εργαζομένους, το Συμβούλιο δεν εξεπλήρωσε πλήρως την υποχρέωσή του που προκύπτει από το άρθρο 51 της ΕΚ ((Απόφαση της 22.11.1995 υπόθεση C-443/93 Βουγιούκας, Συλλ. CRE 1995, σ. Ι-4033. )). Το Συμβούλιο προσπαθεί τη στιγμή αυτή να πετύχει ένα συμβιβασμό που θα μπορέσει να διευκολύνει την έγκριση της προαναφερθείσας πρότασης.